CELEX: 32015D0267
Language: sk
Date: 2015-02-17 00:00:00
Title: Vykonávacie rozhodnutie Komisie (EÚ) 2015/267 zo 17. februára 2015 , ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Japonska v zozname tretích krajín alebo ich častí, z ktorých je povolený dovoz určitých mäsových výrobkov a opracovaných žalúdkov, mechúrov a čriev do Únie [oznámené pod číslom C(2015) 738]  Text s významom pre EHP

19.2.2015   
            
            
               SK
            
            
               Úradný vestník Európskej únie
            
            
               L 45/19
            
         VYKONÁVACIE ROZHODNUTIE KOMISIE (EÚ) 2015/267
   zo 17. februára 2015,
   ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Japonska v zozname tretích krajín alebo ich častí, z ktorých je povolený dovoz určitých mäsových výrobkov a opracovaných žalúdkov, mechúrov a čriev do Únie
   
      
         [oznámené pod číslom C(2015) 738]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   keďže:
   
               (1)
            
            
               Rozhodnutím Komisie 2007/777/ES (2) sa stanovujú veterinárne a zdravotné predpisy vzťahujúce sa na dovoz zásielok určitých mäsových výrobkov a opracovaných žalúdkov, mechúrov a čriev (ďalej len „komodity“) do Únie, ich prepravu cez Úniu a skladovanie v Únii.
            
         
               (2)
            
            
               V časti 2 prílohy II k rozhodnutiu 2007/777/ES sa uvádza zoznam tretích krajín alebo ich častí, z ktorých je povolený vstup komodít do Únie za predpokladu, že boli podrobené príslušnému opracovaniu stanovenému v časti 4 uvedenej prílohy. Príslušné opracovanie slúži na odstránenie určitého rizika pre zdravie zvierat spojeného so špecifickými komoditami a so situáciou zdravia zvierat v tretej krajine alebo jej časti. V časti 4 sa uvádza nešpecifické opracovanie „A“ a špecifické spôsoby opracovania „B“ až „F“, zoradené v zozname v zostupnom poradí podľa závažnosti rizika pre zdravie zvierat spojeného s komoditou.
            
         
               (3)
            
            
               Japonsko nie je uvedené v zozname v časti 2 prílohy II k rozhodnutiu 2007/777/ES ako tretia krajina, z ktorej je povolený vstup komodít do Únie. Japonsko však požiadalo o pridanie do uvedeného zoznamu, pokiaľ ide o komodity získané z domáceho hovädzieho dobytka, ošípaných, párnokopytníkov z farmových chovov, hydiny a pernatej zveri z farmových chovov (okrem vtákov nadradu bežcov).
            
         
               (4)
            
            
               Nariadením Komisie (EÚ) č. 206/2010 (3) sa stanovujú požiadavky na vydávanie veterinárnych osvedčení na dovoz čerstvého mäsa do Únie. V súlade s uvedeným nariadením sa zásielky čerstvého mäsa určeného na ľudskú spotrebu môžu do Únie dovážať len vtedy, ak pochádzajú z tretích krajín, území alebo ich častí uvedených v časti 1 prílohy II k uvedenému nariadeniu a ak spĺňajú príslušné požiadavky stanovené v právnych predpisoch Únie.
            
         
               (5)
            
            
               Japonsko je uvedené v časti 1 prílohy II k nariadeniu (EÚ) č. 206/2010, pokiaľ ide o zásielky čerstvého hovädzieho mäsa, a preto je uznané v právnych predpisoch Únie ako poskytujúce dostatočné záruky týkajúce sa zdravia zvierat v prípade týchto zásielok. Preto by sa mal z uvedenej tretej krajiny povoliť do Únie vstup zásielok komodít získaných z hovädzieho dobytka, ako sa uvádza v časti 2 prílohy II k rozhodnutiu 2007/777/ES, za predpokladu, že boli podrobené nešpecifickému opracovaniu „A“ stanovenému v časti 4 uvedenej prílohy.
            
         
               (6)
            
            
               V roku 2014 Japonsko oznámilo Svetovej organizácii pre zdravie zvierat (OIE) výskyt ohnísk vysokopatogénnej aviárnej influenzy (highly pathogenic avian influenza – HPAI) podtypu H5 v chovoch na svojom území. Japonsko zaviedlo politiku likvidácie zvierat na kontrolu tejto choroby a obmedzenie jej šírenia. Okrem toho sa viackrát potvrdili u voľne žijúcich vtákov na jeho území prípady HPAI podtypu H5. Preto by sa mal z uvedenej tretej krajiny povoliť do Únie vstup zásielok komodít získaných z hydiny, ako sa uvádza v časti 2 prílohy II k rozhodnutiu 2007/777/ES, za predpokladu, že boli podrobené špecifickému opracovaniu „D“ stanovenému v časti 4 uvedenej prílohy.
            
         
               (7)
            
            
               Japonsko oznámilo Svetovej organizácii pre zdravie výskyt ohnísk chorôb u ošípaných. Nákazová situácia je v tejto tretej krajine priaznivá, pokiaľ ide o choroby, na ktoré sú ošípané náchylné a v súvislosti s ktorými treba záruky osvedčovať v súlade s nariadením (EÚ) č. 206/2010. Preto by sa mal z uvedenej tretej krajiny povoliť do Únie vstup zásielok komodít získaných z ošípaných, ako sa uvádza v časti 2 prílohy II k rozhodnutiu 2007/777/ES, za predpokladu, že boli podrobené špecifickému opracovaniu „B“ stanovenému v časti 4 uvedenej prílohy.
            
         
               (8)
            
            
               Časť 2 prílohy II k rozhodnutiu 2007/777/ES by sa preto mala zmeniť s cieľom povoliť z Japonska do Únie vstup komodít získaných z domáceho hovädzieho dobytka, ošípaných, párnokopytníkov z farmových chovov, hydiny a pernatej zveri z farmových chovov (okrem vtákov nadradu bežce).
            
         
               (9)
            
            
               Rozhodnutie 2007/777/ES by sa preto malo zodpovedajúcim spôsobom zmeniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Časť 2 prílohy II k rozhodnutiu 2007/777/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 17. februára 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 18, 23.1.2003, s. 11.
   
      (2)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).
   
      (3)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).
   
      PRÍLOHA
      V časti 2 prílohy II k rozhodnutiu 2007/777/ES sa medzi položku týkajúcu sa Islandu a položku týkajúcu sa Kene vkladá táto položka týkajúca sa Japonska:
      
         
                     „JP
                  
                  
                     Japonsko
                  
                  
                     A
                  
                  
                     XXX
                  
                  
                     B
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX“